Document ID: 31991R0056

ΚΑΝΟΝΙΣΜΟΣ ( ΕΟΚ ) αριθ . 56/91 ΤΗΣ ΕΠΙΤΡΟΠΗΣ της 9ης Ιανουαρίου 1991 για τροποποίηση του κανονισμού ( ΕΟΚ ) αριθ . 2670/81 περί θεσπίσεως των λεπτομερειών εφαρμογής για την εκτός ποσοστώσεως παραγωγή στον τομέα της ζάχαρης
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη :
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό ( ΕΟΚ ) αριθ . 1785/81 του Συμβουλίου της 30ής Ιουνίου 1981 περί κοινής οργανώσεως αγοράς στον τομέα της ζάχαρης ( 1 ), όπως τροποποιήθηκε τελευταία από τον κανονισμό ( ΕΟΚ ) αριθ . 3577/90 ( 2 ), και ιδίως το άρθρο 26 παράγραφος 3,
Εκτιμώντας :
ότι το άρθρο 2 του κανονισμού ( ΕΟΚ ) αριθ . 2670/81 της Επιτροπής ( 3 ), όπως τροποποιήθηκε τελευταία από τον κανονισμό ( ΕΟΚ ) αριθ . 3892/88 ( 4 ), προβλέπει ότι ο βιομήχανος που παράγει ζάχαρη Γ και ο οποίος είναι εγκατεστημένος σε κράτος μέλος μπορεί, κατά την εξαγωγή, να υποκαταστήσει τη ζάχαρη Γ από λευκή ζάχαρη που παράγεται από άλλο βιομήχανο εγκατεστημένο στο έδαφος του ιδίου κράτους μέλους μέσω της πληρωμής ποσού προοριζόμενου να εξουδετερώσει το οικονομικό πλεονέκτημα που μπορεί να αποκομίσει από μια τέτοια υποκατάσταση - ότι, ωστόσο, το εν λόγω άρθρο ορίζει ότι όταν η ζάχαρη Γ που προορίζεται για εξαγωγή είναι αποθηκευμένη στους χώρους αποθηκεύσεως που βρίσκονται εκτός του εργοστασίου στο κράτος μέλος παραγωγής ή σε άλλο κράτος μέλος, μαζί με άλλες ζάχαρες που παράγονται ιδίως από άλλη επιχείρηση χωρίς δυνατότητα διακρίσεως της φυσικής τους ταυτότητας, η υποκατάσταση κατά την εξαγωγή γίνεται αποδεκτή, υπό ορισμένους όρους, χωρίς όμως αυτή να δίδει δικαίωμα πληρωμής του ποσού που αναφέρεται στο άρθρο 2 παράγραφος 2 του κανονισμού ( ΕΟΚ ) αριθ . 2670/81 -
ότι η ζάχαρη Γ είναι δυνατόν να εξαχθεί, συσκευασμένη σε μικρές συσκευασίες, από φιλανθρωπική οργάνωση και για λογαριασμό του βιομηχάνου αυτής της ζάχαρης Γ - ότι στην περίπτωση αυτή δεν πρόκειται για υποκατάσταση κατά την έννοια του άρθρου 2 παράγραφος 2 του κανονισμού ( ΕΟΚ ) αριθ . 2670/81, επειδή υπάρχει φυσική εξακρίβωση του εξαγόμενου προϊόντος - ότι πρέπει, συνεπώς, να μην τίθενται εμπόδια στη δυνατότητα αυτή και να προβλεφθεί κατ' εξαίρεση ότι, σε παρόμοια περίπτωση, η εργασία αυτή δεν δίδει δικαίωμα πληρωμής του ποσού που αναφέρεται στο άρθρο 2 παράγραφος 2 του εν λόγω κανονισμού για την εν λόγω ζάχαρη Γ που παράγεται κατά την περίοδο εμπορίας 1990/91 -
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Ζάχαρης,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ : Άρθρο 1
Ο κανονισμός (ΕΟΚ ) αριθ . 2670/81 τροποποιείται ως εξής :
1 . Στο άρθρο 2 παράγραφος 2 πρώτο εδάφιο στοιχείο α ), προστίθεται το ακόλουθο κείμενο :
"Εντούτοις, στην περίπτωση της παραγράφου 3 δεύτερο εδάφιο, η απόδειξη αυτή αντικαθίσταται από ισοδύναμη απόδειξη που πρόκειται να καθοριστεί από το ίδιο κράτος μέλος ."
2 . Στο άρθρο 2 παράγραφος 3 προστίθεται το ακόλουθο δεύτερο εδάφιο :
"Όταν η λευκή ζάχαρη Γ του κωδικού ΣΟ 1701 99 10 που παράγεται κατά την περίοδο εμπορίας 1990/91 συσκευάζεται για να εξαχθεί σε άμεσες συσκευασίες που δεν υπερβαίνουν το 1 χιλιόγραμμο καθαρού βάρους προϊόντος και περιέχεται σε δέμα που περιλαμβάνει άλλα τρόφιμα που πρόκειται να εξαχθούν για λογαριασμό της επιχειρήσεως που παρήγαγε αυτή τη ζάχαρη Γ από αναγνωρισμένη φιλανθρωπική οργάνωση, η εργασία αυτή δεν θεωρείται ως υποκατάσταση κατά την έννοια της παραγράφου 2 και δεν παρέχει το δικαίωμα της πληρωμής του ποσού που προβλέπεται στην εν λόγω παράγραφο ." Άρθρο 2
Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων .
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος .
Βρυξέλλες, 9 Ιανουαρίου 1991 .

Labels: 7
17